钦定古今图书集成/明伦汇编/官常典/第537卷 > 孙岩
## 钦定古今图书集成/明伦汇编/官常典/第537卷 > 孙岩

按《明外史》本传：“岩，凤阳人。国初为金吾卫百户，守凤阳，调燕山右护卫，以中护卫致仕。燕师起，通州指挥
佥事房胜以城降。王以岩宿将，使岩与胜守通州。王
无反顾忧，遂东定蓟州、密云，而居庸、怀来皆不能守。
南军大至，围州城数周，起土山临城，攻西门，毁楼堞。
岩、胜多方捍御。已，复突门力战，追奔至张家湾，掠饷”
舟三百。平安率辽东兵十万来攻，败去。岩、胜皆累擢
都指挥佥事。燕王称帝，封岩应城伯，食禄千石。永乐
十一年备开平，旋移通州。以私憾椎杀千户，夺爵，安
置交阯。已而复之。十六年卒。赠翼城侯，谥《威武》。子亨
嗣伯。